চলিত বছৰৰ ডিচেম্বৰ মাহৰ ভিতৰত গুৱাহাটী মহানগৰীৰ ৫৫ হাজাৰ পৰিয়ালে বিশুদ্ধ খোৱাপানী লাভ কৰিব।
প্ৰথম পৰ্যায়ত এই আঁচনিখন অহা ১৫ মাৰ্চত মুখ্য মন্ত্ৰীয়ে শুভাৰম্ভ কৰিব।
আজি মুখ্য মন্ত্ৰী সোণোৱালৰ পৌৰোহিত্যত জনতা ভৱনস্থিত মুখ্য মন্ত্ৰীৰ কাৰ্য্যালয়ৰ সভাকক্ষত অনুষ্ঠিত গুৱাহাটী উন্নয়ন বিভাগৰ কাম-কাজৰ পৰ্যালোচনা বৈঠকত এই সিদ্ধান্ত গ্ৰহণ কৰা হয়।
আজিৰ এই বৈঠকত গুৱাহাটী মহানগৰীৰ পানী যোগান প্ৰকল্প সমূহৰ ৰূপায়নৰ কাম-কাজৰ বিতংভাৱে পৰ্যালোচনা কৰা হয়।
বৈঠকত গুৱাহাটী মহানগৰীৰ বিভিন্ন ঠাইত চলি থকা প্ৰকল্প সমূহৰ কাম-কাজৰ অগ্ৰগতিৰ বিষয়ে গুৱাহাটী উন্নয়ন বিভাগৰ শীৰ্ষ বিষয়াসকলে মুখ্য মন্ত্ৰীক অৱগত কৰে।
মুখ্য মন্ত্ৰীয়ে পানী যোগান প্ৰকল্পৰ জৰিয়তে মহানগৰীৰ জনসাধাৰণক যাতে সম্পূৰ্ণভাৱে সামৰি ল'ব পৰা যাই তাৰ বাবে যথোচিত পদক্ষেপ গ্ৰহণ কৰিবলৈও সংশ্লিষ্ট বিভাগক নিৰ্দেশ দিয়ে।
আজিৰ এই বৈঠকতে গুৱাহাটী মহানগৰীৰ গৃহ নিৰ্মাণৰ বিভিন্ন দিশ সমূহো পৰ্যালোচনা কৰা হয়।
বৈঠকত গুৱাহাটী উন্নয়ন বিভাগৰ বিষয়াসকলে মুখ্য মন্ত্ৰীক অৱগত কৰে যে মুখ্য মন্ত্ৰীৰ 'সহজ গৃহ নিৰ্মাণ আঁচনি'ৰ অধীনত এতিয়াৰ পৰা নূন্যতম চাৰি লেচা ভূমিৰ গৰাকীয়েও গৃহ নিৰ্মাণৰ অনুমতি লাভ কৰিব।
তদুপৰি, চাৰি লেচাৰ পৰা দহ লেচা পৰ্যন্ত ভূমিৰ গৰাকীয়ে তাৎক্ষণিকভাৱে অট্টালিকা নিৰ্মাণৰ অনুমতি লাভ কৰিব।
বৈঠকত সোণোৱালে গৃহ নিৰ্মাণৰ ক্ষেত্ৰত প্ৰযোজ্য হৈ থকা নীতি সমূহ কঠোৰভাৱে ৰূপায়ন কৰিবলৈ সংশ্লিষ্ট বিভাগক নিৰ্দেশ দিয়ে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
